**OBČIANSKA NÁUKA (15.06 - 19.06.2020)**

V zošite máte mať k dnešnému dňu:

* napísané poznámky z učiva **Trestné právo**,
* **písomne** vypracované cv. 1 z učebnice na str. 39, cv. 3 z učebnice na str. 40, cv. 5 z učebnice na str. 40 (Úlohy a námety na aktivity),
* vypracovaný **pracovný list** z učiva Trestné právo,
* napísané poznámky z učiva **II. ĽUDSKÉ PRÁVA A SLOBODY** -podnadpis - **Základné práva detí podľa Dohovoru o právach dieťaťa.**

Následne napíšte do zošita farebne nadpis: **Rovnaký prístup ku všetkým deťom** a napíšte do zošita poznámky z učebnice zo str. 52-53.

**FYZIKA**

**Opakovanie -PL**

1. Napíš názov a značku jednotky mechanickej práce: a) názov .............................

 b) jednotka ........................

3. Sila 30 N pôsobí na teleso, ktoré sa pohybuje po dráhe s = 40 m. Vypočítaj prácu v kJ:

 A 1200 kJ B 12 kJ C 1,200 kJ

4. Napíš vzorec pre výpočet výkonu. Uveď názvy použitých fyzikálnych veličín a značiek:

 a) vzorec

 b)

|  |  |
| --- | --- |
| značka | názov veličiny |
|  |  |
|   |  |
|   |  |

5. Kedy koná teleso otáčavý pohyb?

6. Napíš vzorec na výpočet polohovej a pohybovej energie.

**BIOLÓGIA**

**Chránené rastliny a živočíchy**

**Úloha:** V učebnici na str. 67 vypracuj otázky: Čo mám poznať- 1,2 ( ružový rámček).

**SLOVENSKÝ JAZYK a literatúra**

**A na záver testík. Otázky nepíš, len odpovede. Nezabudni poslať.**

**Práca s textom – príprava na TESTOVANIE 9**

/ poznámka: v jednej otázke sú možné 2 správne odpovede/

**TEXT č. 1**

**Predpoveď počasia na 15.02.2012 (streda)**

V noci spočiatku jasno, od severozápadu pribúdanie oblačnosti a v západnej polovici miestami slabé sneženie. Cez deň až zamračené so snežením, na juhozápade miestami aj dážď so snehom, ktorý môže lokálne namŕzať. Nočná teplota -13 až -18, na severovýchode až -21, na juhu západného a stredného Slovenska -7 až -12 st. Denná teplota -7 až -2, v južnej polovici západného Slovenska okolo +2 stupňov. Juhozápadný až západný, na východe prevažne južný vietor 3 až 7, v nárazoch okolo 15 m/s (10 až 25, nárazy 55 km/h), popoludní sa vietor na západe zmení na severozápadný a zosilnie. Na hrebeňoch hôr búrlivý vietor až víchrica. Tvorba snehových jazykov a závejov.

**Predpoveď počasia na 16.02.2012 (štvrtok)**

V noci veľká oblačnosť až zamračené a na mnohých miestach sneženie. V priebehu dňa prechod k premenlivej oblačnosti so snehovými prehánkami. Nočná teplota -5 až -10, na juhozápade okolo -3 st.
Denná teplota -8 až -3, na juhu miestami okolo 0 st. Severozápadný až severný vietor 5 až 10, v nárazoch 15 až 20 m/s (20 až 35, nárazy 55 až 70 km/h), na hrebeňoch hôr víchrica. Tvorba
snehových jazykov a závejov.

 /zdroj: internet/

1. **V predpovedi počasia sú najviac zastúpené :**

a/ dvojčlenné úplné vety

b/ dvojčlenné neúplné vety

c/ jednočlenné slovesné vety

d/ jednočlenné neslovesné vety

1. **Ktoré tvrdenie nevyplýva z textu č. 1?**

a/ Vo štvrtok je väčšia pravdepodobnosť sneženia ako v stredu.

b/ Vo štvrtok v  noci bude takmer na celom území mráz, na juhu miestami okolo 0 st.

c/ Na hrebeňoch hôr bude víchrica.

d/ Severozápadný vietor má fúkať aj v stredu, aj v štvrtok.

1. **Ktoré slová sú všetky viacvýznamové?**

a/ hora, vietor, jazyk

b/ hrebeň, víchrica, hora

c/ jazyk, hrebeň, stupeň

d/ stupeň, vietor, hora

1. **Ktoré slová vznikli rovnakým slovotvorným postupom?**

a/ polovica, severozápad, popoludnie

b/ juhozápadný, zosilnie, oblačnosť

c/ zamračené, sneženie, severovýchod

d/ denná, snehové, zmení

1. **Ktoré tvrdenie vyplýva z predpovedí počasia?**

a/ Vo štvrtok i v stredu bude celý deň zamračené.

b/ Obidva dni bude na juhu aj pršať.

c/ Na hrebeňoch hôr bude víchrica pravdepodobne vo štvrtok.

d/ Obidva dni sa majú tvoriť snehové záveje.

1. **Skratky, ktoré sa nachádzajú v predpovediach počasia, sú:**

a/ iniciálové skratky

b/ skratkové slová

c/ skratky a značky

d/ iba značky

1. **Slovo náraz vzniklo:**

a/ skracovaním

b/ odvodzovaním

c/ preberaním z domácich nárečí

d/ preberaním z cudzích jazykov

1. **V poslednej vete textu č. 1 sa nenachádza:**

a/ holý vetný člen

b/ rozvitý vetný člen

c/ viacnásobný vetný člen

d/ vetný základ

1. **V texte č. 1 sa nachádzajú:**

a/ kladné a záporné číslovky

b/ určité a neurčité číslovky

c/ základné a radové číslovky

d/ základné a skupinové číslovky

1. **V podčiarknutej časti textu č. 1 dochádza k spodobovaniu:**

a/ jedenkrát

b/ dvakrát

c/ trikrát

d/ štyrikrát

1. **Ktorý slohový postup je využitý v texte č. 1?**

a/ rozprávací

b/ odborný

c/ výkladový

d/ informačný

**TEXT č. 2**

**LEGEND iVO**

**Návod na obsluhu**

Tento prístroj nahrádza MP3 prehrávač, USB flash disk, FM rádio a digitálny hlasový rekordér. Podporuje prehrávanie zvukových súborov typu MP3, WMA, ASF a WAV. Prostredníctvom jednoduchého nastavenia v MENU sú prístupné rôzne funkcie EQ, rádia a nahrávania. Taktiež umožňuje nastavenie kontrastu displeja a automatického vypnutia. MP3 prehrávač môžete po pripojení k PC používať ako pamäťové zariadenie – USB pamäť. Pripojíte ho priamok k PC, nevyžaduje žiadny iný kábel. Pre OS Windows Me/2000/XP, MacOS 9.0 a novšie verzie nie je potrebná inštalácia. OS Windows 98 vyžaduje inštaláciu. Do pamäte MP3 prehrávača môžete po pripojení k PC ukladať akékoľvek dáta. Vaše pesničky vo formáte MP3 môžete ukladať pre ľahšie vyhľadávanie do rôznych adresárov. MP3 prehrávač môžete používať aj ako digitálny diktafón.

 **12. Ktorá informácia nie je pravdivá?**

a/ LEGEND iVO je multifunkčné zariadenie.

b/ Môže sa využívať aj ako diktafón.

c/ Pre operačný systém Windows Me/2000/XP nie je potrebná inštalácia.

d/ Do pamäte MP3 prehrávača môžete kedykoľvek ukladať akékoľvek dáta.

1. **Ktoré tvrdenie o slovnom druhu je pravdivé?**

a/ Podstatné meno pamäť má v G sg. vždy príponu –e.

b/ Slovo prostredníctvom v texte č. 2 je predložka.

c/ Prvé sloveso v texte č. 2 je činnostné, nedokonavé.

d/ Neplnovýznamové sloveso, ktoré sa v opakuje v posledných vetách, je v rozkazovacom spôsobe.

1. **V podčiarknutej vete textu č. 2 sa nenachádza:**

 a/ postupne rozvíjací prívlastok

 b/ priamy predmet

 c/ viacnásobný podmet

 d/ rozvitý predmet

1. **Ktorý jazykový štýl sa využíva v texte č. 2?**

 a/ opisný

 b/ informačný

 c/ administratívny

 d/ odborný

1. **Ktorý vetný člen sa nenachádza vo vete:**

 Vaše pesničky vo formáte MP3 môžete ukladať pre ľahšie vyhľadávanie do rôznych adresárov.

 a/ rozvité príslovkové určenie miesta

 b/ rozvité príslovkové určenie príčiny

 c/ rozvitý podmet

 d/ rozvitý predmet

1. **Ktoré tvrdenie je pravdivé?**

 a/ Vo vete z úlohy č. 16 nedochádza k spodobovaniu.

 b/ Vo vete z úlohy č. 16 sa nachádza vokalizovaná predložka.

 c/ Vo vete z úlohy č. 16 sa nachádzajú aj slabikotvorné spoluhlásky.

 d/ Vo vete z úlohy č. 16 sa nachádza jeden neurčitý slovesný tvar.

 **max. 18 bodov**

**ANGLICKÝ JAZYK**

Milí žiaci, naučte sa slovnú zásobu 6B a 6C

Učebnica str. 70/cv.1 – prečítajte si článok a do zošitov napíšte odpovede na dve otázky k článku

Učebnica str. 71/cv.2 – na základe článku opravte chyby vo vetách a „opravené vety“ napíšte do zošitov

Pracovný zošit str. 56/cv.1 – prepíšte vety do zošitov a doplňte chýbajúce slová

Vypracované cvičenia odfoťte, označte menom a priezviskom a pošlite na môj email: radovankamihalik@gmail.com **do 19.6.2020**

**CHÉMIA**

Vážení rodičia a milí žiaci, pretože mimoriadna situácia trvá aj naďalej, zasielam vám zadanie na týždeň.

TÉMA: ZLATO, UHLÍK, ŽELEZO 17.06.2020.

Vyberiete si jednu z uvedených tém a spracujete ju ako projekt.

Projekt urobíte na výkres alebo kancelársky papier A4.

V projekte sa zamerajte: výskyt prvku v prírode, skupenstvo prvku, zaradenie prvku medzi kovy, nekovy, vlastnosti prvku, latinský názov prvku, jeho zlúčeniny s inými prvkami, použitie. Môžete nakresliť alebo vložiť obrázky.

Pri vypracovaní projektu využite učebnicu, internet, literatúru, vlastné vedomosti a nápady a tvorivosť.

Vypracované projekty mi pošlite 23.06.2020 na moju mailovú adresu:

jarmila.romanova@centrum.sk

 Prajem pekný deň a teším sa na odpovede.

**GEOGRAFIA - Miestna krajina**

Vašou úlohou bude pozisťovať informácie o dedine/meste kde žijete. Zistené údaje si zapíšte do zošita.

1. Názov obce kde žijem.
2. Počet obyvateľov.
3. Rozloha obce.
4. Aké rieky pretekajú obcou .
5. V akom pohorí leží obec?
6. Najvyšší bod obce (názov aj nadmorská výška).
7. S kým susedí obec? (vypíš názvy obcí/miest)
8. V akom okrese sa nachádza obec.
9. V akom kraji sa nachádza obec.

**DEJEPIS**

**4.TC – 1.svetová vojna**

**1. V predvečer svetovej vojny (**učebnica str.82**)**

Koniec 19. storočia – polarizovanie Európy – vznik dvoch mocenských blokov.

|  |  |
| --- | --- |
| **DOHODA** | **TROJSPOLOK** |
| Utváranie 1892 – 1907 | 1879 - 1882 |
| Francúzsko | Nemecko |
| Rusko | Rakúsko-Uhorsko |
| Anglicko | Taliansko |

**Rakúsko-Uhorsko**

* od začiatku vojny bolo po Rusku druhý najväčší štát Európy
* politický vplyv upadal a stávalo sa hospodársky závislé od Nemecka

**Habsburská monarchia** ako jediná nemala kolónie, vojnou s Pruskom Habsburgovci stratili dôležité talianske a nemecké územia a chceli zvýšiť svoj vplyv na **Balkáne**.

**Záujem o Balkán** malo aj **Nemecko**, cisár František Jozef I. **(Rakúsko – Uhorsko)** hľadal silného spojenca, spojenectvo mu ponúkol nemecký železný kancelár Otto von Bismarck a v roku 1879 vytvorili **Dvojspolok**, v roku 1882 sa pridalo aj **Taliansko** a vznikol **Trojspolok**.

**Rusko** a **Francúzsko** vytvorili **Dvojdohodu**, r. 1907 sa pridalo **Anglicko** a vznikla **Trojdohoda**.

Po roku 1910 sa vzťahy medzi blokmi zhoršovali.

**Zámienkou** začatia 1. svetovej vojny bol atentát na Františka Ferdinanda d´Este.

**Kolonializmus a jeho význam**

**Kolónie** – boli ohniskom sporu medzi krajinami

* najstaršie koloniálne veľmoci **Portugalsko a Španielsko** – koloniálne panstvo postupne upadalo
* **Francúzi** – záujem o strategicky výhodné a na suroviny bohaté územia v Amerike, Ázií, Oceánii
	+ osobitné postavenie mali kolónie v **Afrike** – Madagaskar, miestnemu obyvateľstvu pomáhal v boji proti Francúzom kráľ Madagaskaru – rodák z Vrbového – **Móric Beňovský**
* **Nemci a Taliani** budovali kolónie neskoro, Nemci pod Bismarckovým vedením získali časť územia v Afrike a malé ostrovy v Tichom oceáne.
* **Rusi** prenikali na Sibír, obsadili **Aljašku**, ktorú v roku 1867 predali USA – zásoby zlata.
	+ prenikli na juh, podmanili si kaukazské národy (Čečencov a Ingušov) a na východe k Tichému oceánu
* **Anglicko** – v 19. storočí najsilnejšia koloniálna veľmoc – východná časť Severnej Ameriky, po strate India, v 19. storočí Austrália, Oceánia, Afrika

**1. balkánska vojna** (1912 – 1913) – Medzi Balkánskymi krajinami a Osmanskou ríšou

**2. balkánska vojna** (1913) – Srbi a Gréci proti Bulharom.

Napísať poznámky do zošita. Poslať na adresu: lpromosinova@gmail.com

**MATEMATIKA**

Milí žiaci,

končí sa nám ďalší školský rok. Prajem Vám veľa zdravia a zmysluplne stráveného času počas prázdnin. Pracujte na sebe – učte sa nakupovať, variť, zbierajte jedlé huby, bicyklujte sa na bezpečných miestach... V septembri začíname odznova. Teším sa na Vás.

V poslednom pracovnom týždni sa zameriame na tému pravdepodobnosť.

Nadpis: ***Pravdepodobnosť***

Poznámky:

**Istá udalosť** je udalosť (jav), ktorá/ktorý nastane za každých podmienok. Napríklad: Posledný deň v roku bude mať meniny Silvester.

**Možná udalosť** je udalosť (jav), ktorá/ktorý nastane za niektorých podmienok. Napríklad: Cez zimné prázdniny bude snežiť.

**Nemožná udalosť** je udalosť (jav), ktorá/ktorý nenastane za žiadnych podmienok. Napríklad: Trojuholník ABC bude mať dva vnútorné uhly pravé.

**Absolútna početnosť** je číslo, ktoré vyjadruje počet prvkov s rovnakou vlastnosťou. Napríklad: desať chlapcov.

**Relatívna početnosť** je číslo, ktoré vyjadruje, aká časť z celkového počtu prvkov má sledovanú vlastnosť. Zvykne sa uvádzať aj v percentách. Napríklad: 4:20 = 20 % chlapcov.

**Pravdepodobnosť javu A** je pomer počtu priaznivých výsledkov (m) javu A k počtu všetkých možných výsledkov (n) javu A.

* Pravdepodobnosť javu A označujeme **P(A)**.
* Platí, že **P(A) = 𝑚:𝑛.**
* Pravdepodobnosť istej udalosti je 1 čiže 100 %.
* Pravdepodobnosť nemožnej udalosti je 0 čiže 0 %.
* Pre pravdepodobnosť ľubovoľnej udalosti platí: 0 ≤ P ≤ 1 čiže 0 % ≤ P ≤ 100 %. Súčet pravdepodobností dvoch navzájom opačných javov je 100 %.

**Úloha 1: Hádžeme jednou hracou kockou. Vypočítajte pravdepodobnosť, že padne nepárne číslo.**

Riešenie: Použijeme vzťah pre výpočet pravdepodobnosti: P(A) = 𝑚:𝑛 = (𝑝𝑜č𝑒𝑡 𝑝𝑟𝑖𝑎𝑧𝑛𝑖𝑣ý𝑐ℎ 𝑚𝑜ž𝑛𝑜𝑠𝑡í) : (𝑝𝑜č𝑒𝑡 𝑣š𝑒𝑡𝑘ý𝑐ℎ 𝑚𝑜ž𝑛𝑜𝑠𝑡í) = (𝑝𝑎𝑑𝑛𝑒 1,3 𝑎𝑙𝑒𝑏𝑜 5) : (𝑝𝑎𝑑𝑛𝑒 1,2,3,4,5,6) = 3 : 6 = 1 : 2 = 0,5 = 50 %.

**Úloha 2: Aká je pravdepodobnosť, že si z balíčka sedmových kariet vytiahneme kráľa?**

Riešenie: Použijeme vzťah pre výpočet pravdepodobnosti: P(A) = 𝑚 : 𝑛 = (𝑝𝑜č𝑒𝑡 𝑝𝑟𝑖𝑎𝑧𝑛𝑖𝑣ý𝑐ℎ 𝑚𝑜ž𝑛𝑜𝑠𝑡í) : (𝑝𝑜č𝑒𝑡 𝑣š𝑒𝑡𝑘ý𝑐ℎ 𝑚𝑜ž𝑛𝑜𝑠𝑡í) = (𝑣𝑦𝑡𝑖𝑎ℎ𝑛𝑒𝑚𝑒 𝑛𝑖𝑒𝑘𝑡𝑜𝑟éℎ𝑜 𝑘𝑟áľ𝑎) : (ℎ𝑜𝑐𝑖𝑘𝑡𝑜𝑟á 𝑘𝑎𝑟𝑡𝑎) = 4 : 32 = 1 : 8 = 0,125 = 12,5 %.

**Úloha 3: Hádžeme 1-eurovou mincou. Určte pravdepodobnosť, že padne číslo.**

Riešenie: Použijeme vzťah pre výpočet pravdepodobnosti: P(A) = 𝑚 : 𝑛 = (𝑝𝑜č𝑒𝑡 𝑝𝑟𝑖𝑎𝑧𝑛𝑖𝑣ý𝑐ℎ 𝑚𝑜ž𝑛𝑜𝑠𝑡í) : (𝑝𝑜č𝑒𝑡 𝑣š𝑒𝑡𝑘ý𝑐ℎ 𝑚𝑜ž𝑛𝑜𝑠𝑡í) = 1 : 2 = 0,5 = 50 %.

**Úloha 4: Hodíme naraz 1-eurovou a 2-eurovou mincou. Vyjadrite pravdepodobnosť, že padne číslo iba na jednej z mincí.**

Riešenie: Keďže mince vieme rozlíšiť, pri hode môžu nastať tieto 4 možnosti: padne znak-znak, znak-číslo, číslo-znak, číslo-číslo. Vidíme, že z týchto možností sú dve priaznivé. Použijeme vzťah pre výpočet pravdepodobnosti: P(A) = 𝑚 : 𝑛 = (𝑝𝑜č𝑒𝑡 𝑝𝑟𝑖𝑎𝑧𝑛𝑖𝑣ý𝑐ℎ 𝑚𝑜ž𝑛𝑜𝑠𝑡í) : (𝑝𝑜č𝑒𝑡 𝑣š𝑒𝑡𝑘ý𝑐ℎ 𝑚𝑜ž𝑛𝑜𝑠𝑡í) = 2 : 4 = 1 : 2 = 0,5 = 50 %.

**Úloha 5: V tombole je 250 lístkov. Monika si kúpila 10 z nich.**

**a) Aká je pravdepodobnosť, že niečo vyhrá?**

**b) Napíšte opačný jav k javu a) a určte jeho pravdepodobnosť.**

Riešenie:

a) Použijeme vzťah pre výpočet pravdepodobnosti: P(A) = 𝑚 : 𝑛 = (𝑝𝑜č𝑒𝑡 𝑝𝑟𝑖𝑎𝑧𝑛𝑖𝑣ý𝑐ℎ 𝑚𝑜ž𝑛𝑜𝑠𝑡í) : (𝑝𝑜č𝑒𝑡 𝑣š𝑒𝑡𝑘ý𝑐ℎ 𝑚𝑜ž𝑛𝑜𝑠𝑡í) = 10 : 250 = 1 : 25 = 0,04 = 4 %

b) opačný jav k javu a) je: Monika v tombole nevyhrá nič. Použijeme vzťah pre výpočet pravdepodobnosti: P(A) = 𝑚 : 𝑛 = (𝑝𝑜č𝑒𝑡 𝑝𝑟𝑖𝑎𝑧𝑛𝑖𝑣ý𝑐ℎ 𝑚𝑜ž𝑛𝑜𝑠𝑡í) : (𝑝𝑜č𝑒𝑡 𝑣š𝑒𝑡𝑘ý𝑐ℎ 𝑚𝑜ž𝑛𝑜𝑠𝑡í) = (250−10) : 250 = 240 : 250 = 0,96 = 96 %.

Vidíme, že 4 % + 96 % = 100 %, čiže naozaj **súčet pravdepodobností dvoch navzájom opačných javov je 100 %.**